CELEX: 62010CN0402
Language: lt
Date: 2010-08-06 00:00:00
Title: Byla C-402/10: 2010 m. rugpjūčio 6 d. Conseil d'État (Prancūzija) pateiktas prašymas priimti prejudicinį sprendimą byloje Société Groupe Limagrain Holding prieš FranceAgriMer

23.10.2010   
            
            
               LT
            
            
               Europos Sąjungos oficialusis leidinys
            
            
               C 288/22
            
         
      2010 m. rugpjūčio 6 d.Conseil d'État(Prancūzija) pateiktas prašymas priimti prejudicinį sprendimą byloje Société Groupe Limagrain Holding prieš FranceAgriMer
      
      (Byla C-402/10)
      ()
      (2010/C 288/37)
      Proceso kalba: prancūzų
      
         Prašymą priimti prejudicinį sprendimą pateikęs teismas
      
      
         Conseil d'État
      
      
         Šalys pagrindinėje byloje
      
      
         Ieškovė: Société Groupe Limagrain Holding
      
      
         Atsakovė: FranceAgriMer
      
      
         Prejudiciniai klausimai
      
      
                  1.
               
               
                  Ar pakanka to, kad, nesilaikant pagal Bendrijos muitų teisę sandėliuotojui tenkančių pareigų, nebūtų vedamas produktų ar prekių, kurioms taikoma muitinio sandėliavimo procedūra, atsargų registras, jog eksportuotojui, kuris tuos produktus ar prekes padėjo į minėtą sandėlį, būtų galima nemokėti išankstinio finansavimo, numatyto kartu skaitomose 1987 m. lapkričio 27 d. Komisijos reglamento (EEB) Nr. 3665/87 dėl eksporto grąžinamųjų išmokų (1) ir 1980 m. kovo 4 d. Tarybos reglamento (EEB) Nr. 565/80 dėl eksporto grąžinamųjų išmokų už žemės ūkio produktus išankstinio išmokėjimo (2) nuostatose?
               
            
                  2.
               
               
                  Jei atsakymas į pirmąjį klausimą būtų teigiamas, ką reikėtų daryti su pagalbos gavėjui išmokėtomis sumomis?
                  Konkrečiai kalbant:
                  
                              a)
                           
                           
                              jeigu nustatyta, kad prekės buvo tikrai eksportuotos, ar galima teigti, jog su tuo eksportu susijusias grąžinamąsias išmokas eksportuotojas įgijo visiškai arba iš dalies? Pastaruoju atveju, ar reikia taikyti tokią grąžinamosios išmokos normą, kuri buvo nustatyta pagal teisės aktus dėl išankstinio grąžinamųjų išmokų mokėjimo, ar faktinio eksporto dieną taikytiną normą laikantis arba nesilaikant iš anksto nustatytos normos ribų?
                           
                        
                              b)
                           
                           
                              jeigu kyla pareiga grąžinti visą arba dalį gautos sumos, ar, remiantis 1987 m. lapkričio 27 d. Komisijos reglamento (EEB) Nr. 3665/87 dėl eksporto grąžinamųjų išmokų 33 straipsniu, prie nepagrįstai gautos grąžintinos sumos reikia pridėti tose nuostatose numatytą baudą, nors atsakomybė už atsargų registro vedimą tenka sandėliuotojui tuo atveju, kaip ir šioje byloje, kai muitinės sandėlis yra privatus C tipo sandėlis, priklausantis pačiam žemės ūkio produktų eksportuotojui?
                           
                        
            
         (1)  1987 m. lapkričio 27 d. Komisijos reglamentas (EEB) Nr. 3665/87 dėl eksporto grąžinamųjų išmokų (OL L 351, p. 1).
      
         (2)  OL L 62, p. 5; 2004 m. specialusis leidimas lietuvių k., 3 sk., 4 t., p. 156.